
DR.30.8.2006 61 

 

 

Saya juga difahamkan banyak kes baru-baru ini di pejabat berkenaan, 
bayaran tidak dibuat tiap-tiap bulan tetapi dilambat-lambatkan hingga ada tiga 
bulan atau empat bulan baru bayaran dibuat. Apakah perkara-perkara ini boleh 
terjadi? Jadi saya ingin tahu apakah kriteria yang digunakan apabila pampasan-
pampasan ini diberi dan kenapa pampasan ini sangat kurang diberi?   

Selain dari itu juga saya ingin bangkitkan perkara di mana wang-wang 
dibayar kepada NGO-NGO. Apakah kriteria yang digunakan oleh kerajaan untuk 
membayar wang-wang untuk menolong NGO-NGO. Satu di antaranya adalah 
dikatakan sekarang yang akan diagihkan sebanyak RM1.8 juta untuk YSS. Kita 
semua tahu YSS adalah satu badan yang berkaitan dengan satu parti politik dan 
adakah wang-wang ini digunakan semata-mata untuk menolong orang-orang yang 
terlibat dalam NGO atau untuk menolong mereka yang terlibat dalam parti politik.   

Apakah..., dengan izin, check and balance bila wang-wang ini diagihkan?  
Apakah sebab wang ini diagihkan kepada YSS ini dan siapakah yang 
mengendalikannya? Berapakah gaji yang dibayar kepada pekerja-pekerja di sana 
dan apakah penggunaan wang tersebut? Setakat ini, berapa banyak wang yang 
telah diagihkan kepada YSS dan bilakah ia dimulakan dan kenapa tahun ini 
sebanyak RM1.8 juta diperlukan untuk diagihkan. Adakah di antara wang-wang 
yang diagihkan kepada YSS digunakan untuk satu study yang telah dijalankan 
atau menolong masyarakat yang telah terlibat dalam Kampung Medan pada dua, 
tiga tahun dahulu dan berapa banyak yang diagihkan terus kepada pihak-pihak 
yang terlibat dalam kekecohan rusuhan kaum.   

Selain dari itu Tuan Pengerusi, saya juga ingin membangkitkan perkara 
bayaran COLA. Apakah kriteria yang digunakan? Sebanyak RM3.5 juta dan 
kepada siapa bayaran ini telah dibuat. Itu yang mustahak. Saya kurang faham 
kenapa sebahagian orang sahaja dibayar COLA tetapi bukan kepada semua 
orang yang layak untuk mendapatnya.   

Sebagai yang akhir, saya ingin tahu mengenai RM33.9 juta untuk 
membiayai tambahan caruman bantuan. Apakah bantuan-bantuan yang telah 
diberi? Baru-baru ini ada banjir kilat di Pekan Ipoh, adakah mereka layak untuk 
mendapat kerana bila mereka pergi ke Pejabat Pembangunan Wanita, Keluarga 
dan Masyarakat dan mereka mengatakan mereka tidak dapat memberikan apa-
apa pertolongan. Patut pergi kepada kerajaan negeri untuk mendapat bantuan.  
Jadi saya ingin tahu adakah wang-wang ini..., bolehkah ia diagihkan kepada 
situasi-situasi di mana banjir-banjir kilat berlaku atau bila masyarakat dalam 
kesusahan yang tertentu atau ada rancangan-rancangan atau kriteria-kriteria atau 
prinsip-prinsip yang tertentu untuk menolong mereka. Terima kasih. 

Tuan Pengerusi [Datuk Dr. Yusof bin Yacob]: Yang Berhormat Bukit 
Mertajam. Selepas ini kementerian menjawab. 

2.59 ptg. 

Puan Chong Eng [Bukit Mertajam]: Tuan Pengerusi, saya singkat 
sahaja. Saya juga ingin tahu RM5 juta untuk Tabung Bantuan Bencana Banjir 
kepada pelajar-pelajar sekolah. Bukankah pelajar-pelajar sekolah, dia di bawah 
pendidikan. Baru-baru ini saya lihat bahawa banyak kementerian yang memberi 
bantuan yang sama jenis. Ia diberi oleh Kementerian Pelajaran, Kementerian 
Pembangunan Luar Bandar dan Wilayah dan juga di bawah kementerian ini.  
Bagaimana mereka mengenal pasti pelajar-pelajar ini? Bukankah ini akan 
menyebabkan mungkin seorang yang sama diberi bantuan sebanyak tiga kali. 



Saya juga difahamkan banyak kes baru-baru ini di pejabat berkenaan, bayaran tidak dibuat tiap-tiap bulan tetapi dilambat-lambatkan hingga ada tiga bulan atau empat bulan baru bayaran dibuat. Apakah perkara-perkara ini boleh terjadi? Jadi saya ingin tahu apakah kriteria yang digunakan apabila pampasan- pampasan ini diberi dan kenapa pampasan ini sangat kurang diberi?. Selain dari itu juga saya ingin bangkitkan perkara di mana wang-wang dibayar kepada NGO-NGO. Apakah kriteria yang digunakan oleh kerajaan untuk membayar wang-wang untuk menolong NGO-NGO. Satu di antaranya adalah dikatakan sekarang yang akan diagihkan sebanyak RM1.8 juta untuk YSS. Kita semua tahu YSS adalah satu badan yang berkaitan dengan satu parti politik dan adakah wang-wang ini digunakan semata-mata untuk menolong orang-orang yang terlibat dalam NGO atau untuk menolong mereka yang terlibat dalam parti politik. Apakah..., dengan izin, check and balance bila wang-wang ini diagihkan? Apakah sebab wang ini diagihkan kepada YSS ini dan siapakah yang mengendalikannya? Berapakah gaji yang dibayar kepada pekerja-pekerja di sana dan apakah penggunaan wang tersebut? Setakat ini, berapa banyak wang yang telah diagihkan kepada YSS dan bilakah ia dimulakan dan kenapa tahun ini sebanyak RM1.8 juta diperlukan untuk diagihkan. Adakah di antara wang-wang yang diagihkan kepada YSS digunakan untuk satu study yang telah dijalankan atau menolong masyarakat yang telah terlibat dalam Kampung Medan pada dua, tiga tahun dahulu dan berapa banyak yang diagihkan terus kepada pihak-pihak yang terlibat dalam kekecohan rusuhan kaum. Selain dari itu Tuan Pengerusi, saya juga ingin membangkitkan perkara bayaran COLA. Apakah kriteria yang digunakan? Sebanyak RM3.5 juta dan kepada siapa bayaran ini telah dibuat. Itu yang mustahak. Saya kurang faham kenapa sebahagian orang sahaja dibayar COLA tetapi bukan kepada semua orang yang layak untuk mendapatnya. Sebagai yang akhir, saya ingin tahu mengenai RM33.9 juta untuk membiayai tambahan caruman bantuan. Apakah bantuan-bantuan yang telah diberi? Baru-baru ini ada banjir kilat di Pekan Ipoh, adakah mereka layak untuk mendapat kerana bila mereka pergi ke Pejabat Pembangunan Wanita, Keluarga dan Masyarakat dan mereka mengatakan mereka tidak dapat memberikan apa- apa pertolongan. Patut pergi kepada kerajaan negeri untuk mendapat bantuan. Jadi saya ingin tahu adakah wang-wang ini..., bolehkah ia diagihkan kepada situasi-situasi di mana banjir-banjir kilat berlaku atau bila masyarakat dalam kesusahan yang tertentu atau ada rancangan-rancangan atau kriteria-kriteria atau prinsip-prinsip yang tertentu untuk menolong mereka. Terima kasih. Tuan Pengerusi [Datuk Dr. Yusof bin Yacob]: Yang Berhormat Bukit Mertajam. Selepas ini kementerian menjawab. 2.59 ptg. Puan Chong Eng [Bukit Mertajam]: Tuan Pengerusi, saya singkat sahaja. Saya juga ingin tahu RM5 juta untuk Tabung Bantuan Bencana Banjir kepada pelajar-pelajar sekolah. Bukankah pelajar-pelajar sekolah, dia di bawah pendidikan. Baru-baru ini saya lihat bahawa banyak kementerian yang memberi bantuan yang sama jenis. Ia diberi oleh Kementerian Pelajaran, Kementerian Pembangunan Luar Bandar dan Wilayah dan juga di bawah kementerian ini. Bagaimana mereka mengenal pasti pelajar-pelajar ini? Bukankah ini akan menyebabkan mungkin seorang yang sama diberi bantuan sebanyak tiga kali.